**HRVATSKI JEZIK, prof. Slavka Ban**

Srijeda, 22.4.2020.

**Odjel II1, 21  (2 sata)**

1. sat

Europski romantizam (sinteza)

- Napiši imena pisaca europskog romantizma i naslove njihovih djela koja smo obrađivali, a zatim književnu vrstu kojoj pripadaju.

- U kojim od tih djela se stapaju obilježja dvaju ili više književnih rodova?

- Kakva osjećanja su izražena u svakom od tih djela?

- Pogledaj teze koje smo zabilježili u uvodnoj lekciji.

- Pročitaj još jednom u udžbeniku na str. 178.

- Posebno obrati pozornost na pojam sinestezija.

- Radi opće kulture pročitaj i o romantizmu u drugim umjetnostima i pribilježi imena najznačajnijih umjetnika.

1. sat

Nepromjenljive vrste riječi

- Znamo da ima 5 nepromjenljivih vrsta riječi.

Podsjetimo se:

1. PRILOZI - riječi koje označavaju okolnosti vršenja radnje.

Vrste priloga:

* mjesni (pitanja: gdje, kamo, kuda, odakle, dokle?)
* vremenski (pitanja: kada, otkada, dokada?)
* načinski (kako?)
* količinski (pitanje: koliko?)

Zadatak:

Napisati po jedan prilog koji odgovara na svako od ovih pitanja.

1. PRIJEDLOZI - riječi kojim se označavaju odnosi među bićima, stvarima i pojavama.

Uvijek stoje ispred kosih padeža.

Zadatak:

Napiši po tri prijedloga koji dolaze uz svaki od padeža.

Primjer: G od (kuće), bez (kuće), pokraj (kuće)

1. VEZNICI – riječi koje povezuju riječi i rečenice (i, a, ali, ili ...)
2. USKLICI – riječi koje izražavaju osjećaj raspoloženje, doziv ili zvuk u prirodi (ah, joj, bum ...)
3. ČESTICE – riječi koje služe za oblikovanje i preoblikovanje rečenica ili davanju drukčijeg značenja pojedinim riječima (ne, li, zar, god, možda, naravno)